VakansiePlekke SA - Small Listings - noord-wes wegbreek
Die provinsie raak-raak so aan Gauteng aan die een kant en Zimbabwe aan die ander kant. Magaliesburg, ook bekend as die 'wieg van die mensdom', is enige geskiedenis liefhebber se perfekte speelgrond. Verder af met die pad, rus die bekende Hartbeespoortdam wat sorg vir enigeiets.
SPARROW HAWK (MAGALIESBERG) NOORD-WES
Sparrow Hawk Lodge is ideaal geleë vir 'n spits wegbreek. Geleë in die prentjie mooi Magaliesberge en die breë uitkyk van Harties, kets die perfekte prentjie wat nie vinnig vergete sal raak nie. Die lodge het 7 ensuite kamers wat perfek uitgelê is vir gesinne asook paartjies. Loer by jou venster uit dan sal jy vinning snoesig voel tussen die berge en kamer met hout afwerkings. Vir die natuurliefhebber is daar aktiwiteite wat jou hart sal laat vinnig klop. Besoek die glibberige vriende by 'n reptiel park, of gaan zipline tussendeur die bome, in een van Suid-Afrika se mooiste natuur omgewings. 'n Mooi lodge, goeie personeel en prentjiemooi natuurskoon is perfek vir enige werks of persoonlike funksie. Die ongerepte natuur sal jou vinnig laat vergeet van die gejaag van die stad.
www.sparrowhawklodge.co.za | Email: hennie@sparrowhawklodge.co.za | Tel: hennie@sparrowhawklodge.co.za
SAFARI LODGE HOTEL (MAGALIESBERG) NOORD-WES
Waar die Magaliesberge en Rustenburgkloof mekaar ontmoet, vind mens Safari Lodge Hotel & Konverensiesentrum. Hierdie uitsonderlike bestemming is gerieflik geleë binne trefafstand van Gauteng se grootste stede en dorpe. Tog kan beide besigheidsreisigers en vakansiegangers uitsien na 'n vreedsame, landelike atmosfeer met volop natuurlike skoonheid en nabygeleë besienswaardighede. Die plattelandse hotel is geskik vir paartjies, gesinne, groepe vriende en self volledige konferensie-groepe. Hier kan besoekers uitsien na gourmet etes by twee restaurante, toegang tot 'n swembad (en 'n opswem-kroeg!) en maklike toegang tot attraksies soos die alombekende Sun City!